Andrey Kvon. Andrey Valeryevich Kvon (1989-yil 16-aprelda Toshkent shahrida tugʻilgan) — oʻzbek shaxmatchisi, grossmeyster (2018). Sportga oid tarjimai holi. 7 yoshidan shaxmat oʻynay boshlagan. 2011-yil Oʻzbekiston chempioni. 2012-yil Oʻzbekiston chempionati kumush medali sovrindori. Oʻzbekiston terma jamoasi tarkibida shaxmat boʻyicha ikkita olimpiadada qatnashgan (2010 va 2012-yillarda; ushbu olimpiadalarning ikkinchisida grossmeyster bali normasini bajargan). Turli yosh toifalarida oʻsmirlar oʻrtasidagi jahon va Osiyo chempionatlarida Oʻzbekiston sharafini himoya qilgan. 2007-yilda 18 yoshgacha boʻlganlar oʻrtasidagi Osiyo chempionati gʻolibi boʻlgan. 2009-yilda zona turnirida qatnashgan.